มาสค์ไรเดอร์ดับเบิล (ตัวละคร)

มาสค์ไรเดอร์ดับเบิล () เป็นตัวละครจากเรื่อง มาสค์ไรเดอร์ดับเบิล

ชายหนุ่มผู้มีอาชีพเป็นนักสืบเอกชน มีฉายาว่า นักสืบHardboiled มีลีลาในการสืบสวนตามแบบฉบับของตน ชอบพูดจากวนประสาทแต่มีจิตใจรักความยุติธรรม ในอดีตเขาเป็นเพียงผู้ช่วยของนารุมิ โชคิจิ แต่หลังจากที่โซคิจิหายสาบสูญจากการบุกฐานของโดพันท์ ทำให้เขาต้องรับภาระการเป็นหัวหน้านักสืบแทน พร้อมกับดูแลฟิลิปไปในตัว

โดยปกติ โชทาโร่ มักสวมหมวกตลอดเวลาไม่ว่าจะเป็นการสืบสวน หรือ ทำธุระส่วนตัว จนเป็นเอกลักษณ์เด่นเฉพาะตัว แต่แท้จริงแล้วเหตุที่โชทาโร่สวมหมวกนั้นเพราะโชทาโร่ระลึกถึงโอยะซังที่หายสาบสูญไปในเหตุการณ์ชิงตัวประกันเมื่อ 1 ปีก่อน และสืบทอดเจตนารมย์ในการสืบสวนมาจาก นารุมิ โซคิจิ ให้คงอยู่

นามสกุลของโชทาโร่แปลว่า ซ้าย (左 hidari) ตามที่เขาเป็นซีกซ้ายของดับเบิ้ล

ชายหนุ่มผู้รอบรู้ทุกเรื่องราว สมองภายในของเขาเปรียบดั่งห้องสมุดขนาดใหญ่ที่มีขนาดเท่ากับโลก ได้ฉายาว่า "ความทรงจำของผืนโลก" กระตือรือร้นในการค้นคว้าข้อมูลอยู่ตลอดเวลา โดยปกติ ฟิลิปทำหน้าที่เป็นฝ่ายวิเคราะห์ จัดเก็บ ค้นหา และ ประมวลผลข้อมูล ฟิลิปมักวิเคราะห์ข้อมูลเบื้องต้นโดยการเขียนลงกระดานไวท์บอร์ด พร้อมกับจดบันทึกลงในสมุด ซึ่งแม้สมุดบันทึกของฟิลิปจะว่างเปล่าแต่ในสมองของเขาได้รับการจดบันทึกลงอย่างเรียบร้อย โดยปกติฟิลิปจะใช้เวลาอยู่ในโกดังลับ ในหลังห้องสำนักงาน

ตัวตนและอดีตของฟิลิปนั้น แท้จริงเขาคือไรโตะ ลูกชายคนเล็กของตระกูลโซโนซาคิที่ตกลงไปในบ่อผลึกเอกซ์ตรีม จนทำให้เกิดไกอาอิมแพ็คต์ และเสียชีวิตลง ตัวตนที่เราเห็นอยู่นั้นเป็นเพียงข้อมูลที่เกิดจากพลังของโลกเท่านั้น และถูกใช้เป็นเครื่องมือในการวิจัยไกอาเมมโมรี่ ฟิลิปได้รับการช่วยเหลือจากโชทาโร่และโซคิจิ ให้หนีรอดออกมาได้ แต่การช่วยเหลือเขาทำให้โซคิจิได้รับบาดเจ็บสาหัสและถูกทาบู.โดพันท์ลักพาตัว เพื่อที่จะเอาตัวรอด ฟิลิปชักชวนให้โชทาโร่หลบหนีการตามล่าด้วยการแปลงร่างเป็นมาสค์ไรเดอร์ดับเบิลด้วยไกอาเมมโมรี่ที่โซคิจินำมาด้วย

ร่างกายของฟิลิปได้เข้าสู่สภาวะสลายตนเอง เพราะเหตุการณ์ไกอาอิมแพ็คต์ของโซโนะซากิ วาคานะ ซึ่งเป็นกระบวนการที่จะเปลี่ยนฟิลิปให้กลายเป็นเพียงโปรแกรมเชื่อมต่อโลกกับวาคานะและสูญเสียร่างไป ถึงกระบวนการจะหยุดลงกลางคัน แต่กระบวนการสลายร่างของฟิลิปนั้นได้เริ่มไปเสียแล้ว ทำให้สามารถการแปลงร่างเป็นดับเบิลได้อีกเพียงครั้งเดียว เขาจึงตัดสินใจจะช่วยพี่สาวของตน ในการต่อสู้กับยูโทเปียโดพันท์ ฟิลิปได้ทำหน้าที่ของตนเองจนถึงที่สุดและสลายไปหลังจากที่จัดการกับยูโทเปียโดพันท์ โดยฟิลิปจากไปพร้อมกับเอกซ์ตรีมเมมโมรี่

ในอีก 1 ปีต่อมา ฟิลิปได้คืนชีพอีกครั้งผ่านทางเอกซ์ตรีมเมมโมรี่ เหตุที่ฟิลิปคืนชีพเนื่องจากวาคานะรับรู้ถึงความสัมพันธ์ของน้องชายของเธอและโชทาโร่ที่ต้องการจะปกป้องเมืองฟูโตะจึงได้ใช้พลังของผลึกเอกซ์ตรีมในตัวเธอและร่างกายของเธอเป็นข้อแลกเปลี่ยนกับการคืนชีพของฟิลิป

ชื่อ ฟิลิป เป็นชื่อที่ นารุมิ โซคิจิ ตั้งให้ โดยตั้งตามชื่อนักสืบในนิยาย Philip Marlowe และชื่อ ไรโตะ ที่เป็นชื่อจริงของเขา ออกเสียงคล้ายกับคำว่า ไรท์ (Right) ในภาษาอังกฤษที่แปลว่า ขวา ตามที่เขาเป็นซีกขวาของดับเบิ้ล

การแปลงร่างของไรเดอร์ดับเบิล นั้นมีลักษณะเด่นคือ เมื่อโชทาโร่ และ ฟิลิป ทำการแปลงร่างพร้อมกัน อีกฝ่ายจะทำการถอดจิตเพื่อไปต่อสู้ โดยส่วนใหญ่แล้ว ฟิลิปจะทำการถอดจิตของตนออกไปรวมผสานกับโชทาโร่เสียเป็นส่วนใหญ่ ทำให้เกิดไรเดอร์ดับเบิลขึ้นมา แต่ขณะเดียวกันกลับเป็นจุดอ่อนที่ร้ายแรง ทำให้ต้องมีผู้ช่วยเหลือในการดูแลร่างของฟิลิปในขณะที่ฟิลิปทำการถอดจิตร่วมต่อสู้กับโชทาโร่ มีเพียงในการใช้แฟงค์ โจ๊กเกอร์ ที่โชทาโร่จะเป็นผู้ถอดจิตและใช้ร่างกายของฟิลิปในการต่อสู้ ร่างของดับเบิลจะเกิดจากการรวมพลังของไกอาเมมโมรี่ 2 ชิ้น จากทั้งหมด 7 ชิ้น จนมีรูปแบบการต่อสู้หลัก 9 รูปแบบ และรูปแบบสุดยอด 2 รูปแบบ โดยที่ไกอาเมมโมรี่ทั้ง 2 ข้าง จะให้พลังที่แตกต่างกัน คือ
ร่างต่างๆเหล่านั้น ได้แก่

ร่างต่อสู้ของไรเดอร์ดับเบิล เกิดจากพลังของไซโคลนเมมโมรี่และทริกเกอร์เมมโมรี่ ถนัดการต่อสู้ในระยะกลางและระยะไกลด้วยปืน ทริกเกอร์ แม็กนั่ม เป็นหลัก โจมตีด้วยความเร็วสูงพร้อมกับสาดกระสุนลมที่มีพลังการทำลายรุนแรงเข้าใส่โดพันท์

ร่างต่อสู้ของไรเดอร์ดับเบิล เกิดจากพลังของลูน่าเมมโมรี่และเมทัลเมมโมรี่ ถนัดการ ใช้กระบองเมทัลซาฟต์ เป็นหลัก ความสามารถพิเศษของไรเดอร์ดับเบิล ลูน่า เมทัล คือ สามารถปรับความยืดหยุ่นของกระบองให้เป็นแส้หรือเชือกเพื่อใช้เหนี่ยวรั้งหรือโจมตีใส่โดพันท์